BOSNA I HERCEGOVINA

FEDERACIJA BOSNE I HERCEGOVINE

KANTON SARAJEVO

OPĆINA VOGOŠĆA

OPĆINSKI NAČELNIK

Inspektorat

Broj:06-04-1750/25

Vogošća, 07.10.2025.g.

**OPĆINSKO VIJEĆE**

**PREDMET: Mišljenje na vijećničku inicijativu br 10/25**

Na 10. redovnoj sjednici Općinskog vijeća Vogošća Vijećnica **Šabić Dalia** **(u ime Kluba vijećnika DF)** pokrenula je slijedeće inicijative:

**10/25.** Pokrećem inicijativu da se hitno pristupi sanaciji oštećenja na saobraćajnicama u općini Vogošća, nastalih nakon izvođenja različitih radova (sanacija kvarova, priključci i dr.), a koja nisu vraćena u prvobitno stanje.

Obrazloženje:

Naime, uočljivo je da se nakon završenih intervencija na mnogim lokacijama rupe i oštećenja ostavljaju privremeno zatrpani, bez konačne sanacije i asfaltiranja. Ovakva praksa dovodi do dodatnog propadanja ulica, otežava saobraćaj, predstavlja opasnost za vozila i pješake, te narušava sigurnost svih učesnika u saobraćaju. Konkretni primjeri su:

* + ul. Ramiza Alića kod broja 33., (nedavno pukla vodovodna cijev – nakon zatrpavanja nije izvršeno asfaltiranje),
  + ul. Branilaca Hotonja kod brojeva 5., 22., 29. i kod broja 37. (blizina Sofa marketa – mjesecima stoji rupa na putu),
  + ul. Kenana Brkanića (više lokacija u istom stanju),
  + ul. Ramiza Alića od broja 70. do 85. (nakon izvedenih priključaka i asfaltiranja, površina je vrlo brzo propala).

Ovo su samo neki od primjera, dok sličnih slučajeva ima i na drugim lokacijama širom općine. Stoga predlažem da se izvrši sistematski pregled svih saobraćajnica, evidentiraju lokacije na kojima nije izvršena adekvatna sanacija nakon radova, te da se iste u što skorijem roku vrate u prvobitno stanje – kvalitetnim asfaltiranjem i sanacijom. Time bi se spriječilo daljnje propadanje puteva, povećala sigurnost učesnika u saobraćaju i unaprijedila opća slika komunalne uređenosti naše općine.

ODGOVOR:

Ovim putem Vas obavještavamo da je Inspekcija provela postupak na kompletnom teritoriju Općine Vogošća i evidentirala sve nesanirane prokope te naložila kantonalnim javnim komunalnim preduzećima da iste dovedu u prvobitno stanje.

|  |  |
| --- | --- |
|  | **URBANISTIČKO- GRAĐEVINSKI**  **INSPEKTOR**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Lamija Halilović-Čomaga, MA- dipl.ing.arh.** |