BOSNA I HERCEGOVINA

FEDERACIJA BOSNE I HERCEGOVINE

KANTON SARAJEVO

OPĆINA VOGOŠĆA

OPĆINSKI NAČENIK

**Stručna služba za poslove**

**kabineta Općinskog načelnika**

Broj: 15-04-1750/25

Vogošća, 14.10.2025. godine

**OPĆINSKO VIJEĆE VOGOŠĆA**

PREDMET: **Mišljenje na inicijativu broj 10/4**

Na 10. redovnoj sjednici Općinskog vijeća Vogošća održanoj 25.09.2025. godine vijećnik **Pašagić Almir ( u ime kluba vijećnika SDP )** pokrenuo je sljedeću inicijativu:

**10/4.** Pokrećem incijativu za uspostavljanje privredne, društvene i turističke saradnje općine Vogošća sa gradom Wolsburgom, sjedištem Volswagen koncerna, u cilju otvaranja bar jednog pogona za dijelove ovih automobile na području općine Vogošća.

Obrazloženje:Tvornica automobila Sarajevo ili skraćeno TAS bila je autoindustrija koja je proizvodila razna Volkswagenova vozila (Volkswagen Buba, Volkswagen Golf I, Volkswagen Golf II, Volkswagen Golf III, Jetta 1, Jetta 2 i drugi). Fabrika je nastala 1969. godine sklapanjem partnerstva sa Volkswagenom, a saradnja je započela montažom Bube, nekadašnjeg najpoznatijeg Volkswagenovog modela. Tvornica se nalazila u Vogošći i bila je 51% u vlasništvu UNIS-a, a 49% u vlasništvu VW-a. Wolfsburg je peti najveći grad u njemačkoj pokrajini Donjoj Saksoniji. Nalazi se na rijeci Aller sjeveroistočno od Braunschweiga, leži na oko 75 km istočno od Hannovera i 230 km zapadno od Berlina. 2013.godine, Wolfsburg je rangiran kao najbogatiji grad u Njemačkoj sa prihodom po stanovniku od 128.000 $, zbog napretka u auto-industriji. Wolfsburg je popularan kao lokacija sjedišta Volkswagen AG i najvećeg autoindustrijskog pogona na svijetu koji pokriva površinu veličine Gibraltara. Autostadt je atrakcija posjetioca fabrici Volkswagena koja posjeduje niz modela: Audi, Bentley Bugatti, Ducati, Lamborghini, MAN, Neoplan, Porsche, Scania, SEAT, Škoda Auto i VW komercijalna vozila. Općina Vogošća i grad Wolsburg trebaju biti bratski gradovi u cilju raznih saradnji, a Općina Vogošća treba predložiti gradu Wolsburgu da naprave eksponat golfa II koji bi se nalazio na kružnom toku prema industrijskoj zoni. Ova saradnja treba da bude vodilja razvoja općine Vogoća u otvaranju radnih mjesta vezanih za auto industriju. Tradicija i sinonim općine Vogoća je golf koji ima dušu i kvalitet dugovječnog automobila.

**MIŠLJENJE :** Općina Vogošća je već pokrenula aktivnosti uspostave saradnje sa nekoliko gradova i općina u Austriji, Njemačkoj i Turskoj. U narednom periodu ćemo intenzivirati aktivnosti oko uspostave kontakata preko Saveza općina i gradova Federacije BiH, Direkcije za evropske integracije, nevladnih organizacija, fondacija i nadležnih ministarstava. Saradnja bi se zasnivala na razmjeni iskustava i dobrih praksi u privrednim, obrazovnim, kulturnim, sportskim oblastima, te jačanju uloge lokalnih vlasti u stvaranju uslova za razvoj lokalne zajednice.

RUKOVODILAC STRUČNE SLUŽBE ZA POSLOVE

KABINETA OPĆINSKOG NAČENIKA

\_\_\_\_\_\_\_\_\_\_\_\_\_\_\_\_\_\_\_\_\_\_

**Melisa Kršo**